A német kupa 1. fordulójában a VfL Osnabrück 1-0-s vezetésnél a 71. percben a lelátóról fejbe dobták a játékvezetőt egy öngyújtóval, melynek következtében a sípmester a találkozó beszüntetése mellett döntött. Később a sportági szövetség döntése értelmében 2–0-s eredménnyel a második ligás lipcsei együttes jutott tovább a második körbe. Az Európai migrációs válságot a klub is támogatta komolyabb összegekkel. 2015. szeptember 11-én az SC Paderborn 07 elleni bajnokin 450 menekült vett részt. Az idényben végig a bajnokság élmezőnyéhez tartoztak, és a bajnoki címért álltak harcban, a tavaszi szezonban jórészt Gulácsival a kapuban, miután Fabio Coltorti megsérült. Végül a bajnoki cím a SC Freiburg csapatáé lett, a Lipcse pedig a bajnokság 2. helyén végezve jutott fel a Bundesligába. A szezon után Ralf Rangnick bejelentette, hogy visszatér a sportigazgatói pozíciójába, helyére az osztrák Ralph Hasenhüttl érkezett. Az ifjúsági csapatból bemutatkozott az első csapatban Idrissa Touré.